O ubytovaní
Štýlový Penzión Slanický dvor je ubytovací komplex priamo na brehu trblietajúcej sa Oravskej priehrady. Ubytovanie poskytuje v dvoch susediacich budovách - Slanická izba a Slanický dvor. Penzión je skvelým východzím bodom pre návštevu všetkých krás Oravy - Oravský hrad leží len 25 km od penziónu a slávna Oravská lesná železnica 30 km. Zábavu aj relax vo vode hľadajte v Aquaparku Meander (28 km) alebo v poľskom Aquaparku Chocholowskie Termy (30 km).
Kde budete spať?
Hlavná budova komplexu je Slanická izba a ponúka ubytovanie v dvojlôžkových izbách alebo priestranných apartmánoch s celkovou kapacitou 80 lôžok. Vo všetkých vás čaká televízia a vlastná kúpeľňa, apartmány naviac disponujú vlastným balkónom s výhľadom na Oravskú priehradu.
Izby v budove Slanický dvor sú dvojlôžkové s možnosťou prístelky. V každej nájdete televízor, trezor a vlastnú kúpeľňu so sprchou. Apartmány majú na prízemí spoločnú miestnosť s krbom a malou kuchynkou s chladničkou. Nechýba terasa s výhľadom na priehradu.
Na čom si pochutnáte?
Reštaurácia ladená do ľudového štýlu sa nachádza v budove Slanická izba. Pochutnáte si tu na tradičných slovenských špecialitách, ale aj na pokrmoch medzinárodnej kuchyne. Miestni kuchári varia prevažne z hydiny, rýb, zveriny, poradia si však aj pri príprave bezmäsitých jedál. Lahodné víno si zas vychutnáte vo vinotéke. Jedlo i víno vám bude ešte viac chutiť pri posedení na vonkajšej slnečnej terase.
Lyžovanie na Orave Tip na výlet
Kopce a stráne Oravy i širokého okolia každoročne zasypú desiatky centimetrov kvalitného snehu, ktoré ich razom premenia na skvelé lyžiarske areály so zjazdovkami dokonalými na lyžovanie i snowboardovanie či trasy na bežkovanie. Príďte ich vyskúšať do jedného zo známych stredísk v blízkosti Oravy:
- Ski & Bike park Malinô Brdo pri Ružomberku ponúka lyžovanie na dovedna 12 km zjazdoviek s náročnosťou od najjednoduchších až po adrenalínovú zjazdovku s dĺžkou 3,9 km. Snowboardistov nadchne snowboardový park až s 8 druhmi prekážok.
- O trochu menšie Ski centrum Nižná - Uhliská leží pri obci Nižná nad Oravou, kde si zalyžujete na modrých i červených zjazdovkách obsluhovaných 4 vlekmi.
- Ski centrum Kuzmínovo nájdete priamo v Dolnom Kubíne, kde vás okrem skvelej dostupnosti prekvapí aj skvelými službami. Okrem vždy upravených zjazdoviek a bežeckých tratí sa tu nachádza i požičovňa lyží a dopriať si tu môžete aj večerné lyžovanie.
- Lyžiarske stredisko Vyšné Krátke blízko Ľubochne je ideálne na rodinnú lyžovačku a prvé zjazdy na lyžiach pre vaše deti. Mierne svahy tohto menšieho strediska sú totiž výborné pre začiatočníkov a mierne pokročilých lyžiarov.
- Ski park Kubínska Hoľa má svoje zjazdovky na svahoch Oravskej Magury, ktorú milujú turisti i lyžiari. Užijete si tu lyžovanie na dovedna 14 km zjazdoviek alebo zábavu vo free-ride zóne snowboard parku, zatiaľ čo vaše deti môžete zveriť do rúk inštruktorom v lyžiarskej škole.
Kde budete relaxovať?
V areáli penziónu sa nachádzajú aj 2 vonkajšie bazény - plavecký a detský so šmýkačkou. Kto ale preferuje oddych vo wellness, ten by mal rozhodne navštíviť fínsku saunu alebo vírivku obklopenú lehátkami vo vnútri penziónu.
Niečo naviac
V penzióne sa konajú časté vystúpenia ľudových súborov a hudobníkov. Nejeden večer si tak budete môcť spríjemniť posedením pri živej goralskej muzike.